बिहार के मुख्यमंत्री नीतीश कुमार ने लम्बे अरसे से चली आ रही अटकलों को विराम देते हुए कहा है कि राज्य में राष्ट्रीय जनता दल (आरजेडी) और कांग्रेस के सहयोग से चल रही उनकी सरकार को कोई खतरा नहीं है, हालांकि आरजेडी प्रमुख लालू प्रसाद यादव के भ्रष्टाचार के आरोपों से जूझ रहे पुत्र तथा राज्य सरकार के उपमुख्यमंत्री तेजस्वी यादव के इस्तीफे को लेकर किए गए सवाल पर टिप्पणी करने से उन्होंने इंकार कर दिया.